Lint
Lint esseva le denomination original de un programma particular que marcava constructiones suspecte e non-portabile (i.e. probabile errores) in codice de fonte in le linguage C. Hodie illo es un termino generic pro instrumentos que detege usages suspecte in software scribite in omne linguage de programmation.

Le termino comportamento lint-oide es applicabile al processo de deteger le usage suspecte de linguages de programmation. Le instrumentos lintoide normalmente executa un analyse static de codice de fonte.

Le usages suspecte include le uso de variabiles ante de initialisar los, constructiones logic que es sempre "ver" o sempre "false", e calculationes cuje resultato pote exceder le limites del valores representabile in le typo de datos usate.

Le termino ha essite derivate del nomine anglese del peciettas non desirabile de fibro e lanugine que se trova in le lana de oves.

Hodie, le compilatores optimisante (cuje motivation primari es generar codice de alte qualitate) incorpora in se multes del capacitates traditionalmente providite per Lint.

Totevia, le autores de instrumentos lintoide ha continuate a augmentar le varietate de constructos suspecte a detecter. Le instrumentos moderne executa formas de analyse que non normalmente es facite per le compilatores optimisante, como le controlo de consistentia trans modulos, le controlo de portabilitate del codice a altere compilatores, e le supporto de proprietates de codice (i.e. annotationes pro specificar le comportamento intendite).

Referentia 
 Stephen Johnson. Lint, a C program checker. Computer Science Technical Report 65, Bell Laboratories, decembre de 1977.

Informatica